b'\n_START_ARTICLE_\nD\xc5\xbeemal Mustedanagi\xc4\x87\n_START_SECTION_\n\xc5\xbdivotopis\n_START_PARAGRAPH_\nRo\xc4\x91en je u Bosanskom Novome 1955. godine. Po\xc4\x8deo u Slobodi iz Bosanskog Novog. 1973. je do\xc5\xa1ao u zagreba\xc4\x8dki Dinamo. Za brz ulazak juniora Mustedanagi\xc4\x87a u prvu mom\xc4\x8dad zaslu\xc5\xbean je trener Mirko Bazi\xc4\x87. S Dinamom je Mustedanagi\xc4\x87 ostao do 1983. godine. S Dinamom je 1981./82. osvojio naslov prvaka. Odigrao vi\xc5\xa1e utakmica u Kupu europskih prvaka, Kupu UEFA i Kupu pobjednika kupova. S Dinamom je do\xc5\xa1ao do naslova osvaja\xc4\x8da Kupa mar\xc5\xa1ala Tita 1979./80. i 1982./1983., finala Kupa mar\xc5\xa1ala Tita 1975./1976. i 1981./82.. Pod trenerom Miroslavom Bla\xc5\xbeevi\xc4\x87em bio je kapetanom mom\xc4\x8dadi. Karijeru je 1983. nastavio u be\xc4\x8dkoj Austriji. S Austrijom je osvojio tri naslova prvaka, kup, a u europskim kupovima pobijedili su slavnu Barcelonu. Odigrao jednu utakmicu za jugoslavensku reprezentaciju, 27. rujna 1980. protiv Danske. Karijeru u nogometu nastavio je kao trener. Radio u Dinamovoj omladinskoj \xc5\xa1koli od 1987. do 2008. godine. Trenirao je i razvijao igra\xc4\x8de kao \xc5\xa1to su Eduardo Da Silva, Luka Modri\xc4\x87, Niko Kranj\xc4\x8dar, Vedran \xc4\x86orluka, Dino Drpi\xc4\x87, Tomo \xc5\xa0okota, Mihael Miki\xc4\x87, Hrvoje \xc4\x8cale, Filip Lon\xc4\x8dari\xc4\x87. 2006. je preuzzeo prvu mom\xc4\x8dad Dinama s Ku\xc5\xbeom. Dinama je odveo od 7. mjesta do prvo s onom mom\xc4\x8dadi mladih igra\xc4\x8da. S Ku\xc5\xbeom je poslije preuzeo albansku reprezentaciju kao pomo\xc4\x87nik, a nakon Ku\xc5\xbeinih zdravstvenih problema, Mustedanagi\xc4\x87 je postao glavni trener albanske reprezentacije listopada 2010. godine. 2011. je preuzeo albansku reprezentaciju do 17 godina s kojom se plasirao u sljede\xc4\x87i krug europskog prvenstva.'